Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: született. Az 1993. évi LIX. törvény 29. § (1) bekezdésének f) pontja az állampolgári jogok országgyűlési biztosának nem
Paragraph Index: 979

született. Az 1993. évi LIX. törvény 29. § (1) bekezdésének f) pontja az állampolgári jogok országgyűlési biztosának nem teszi lehetővé, hogy jogerős vagy folyamatban lévő bírósági ügyben vizsgálatot folytasson, ezért további vizsgálatra a panasz ezen részét illetően — hatáskör hiányában — az általános helyettesnek nem volt lehetősége. Az 1980-as évek közepe óta több alkalommal elvégzett műszeres zajmérések minden esetben határérték-túllépést mutattak, ennek mértéke 6 és 19 dB között volt. Mivel a több alkalommal kiszabott zajbírsággal a környezetvédelmi hatóság nem érte el, hogy a nyomda a veszélyes mértékű zajt határértékre csökkentse, a felügyelőség élni kívánt a környezetvédelmi hatóság részére biztosított azon lehetőséggel, hogy — az első fokú közegészségügyi hatóság véleményének figyelembevételével — elrendelheti a veszélyes mértékű zajt okozó tevékenység korlátozását, illetve felfüggesztését. Az állampolgári jogok országgyűlési biztosának általános helyettese a rendelkezésére bocsátott információk alapján megállapította, hogy mivel az ÁNTSZ a hozzájárulást nem adta meg, illetve erről nem is döntött, mulasztása alkotmányos jogokkal összefüggésben visszásságot okozott. Az általános helyettes kezdeményezte, hogy az ÁNTSZ Városi Intézetének tiszti főorvosa döntsön a környezetvédelmi hatóság tervezett intézkedésének elrendeléséhez szükséges hozzájárulás megadásáról. A városi tiszti főorvos válaszában közölte, hogy indokoltnak tartják a további zajcsökkentő intézkedések végrehajtását. Az intézet álláspontjáról korábban már tájékoztatta az első fokú környezetvédelmi hatóságot. OBH 8093/1997. A rendőrség és a GYIVI megfelelő együttműködésének, illetve intézkedésének hiánya abban az esetben, amikor az ifjúsági otthonban élőket és a nevelőket is magatartásával rettegésben tartó fiút nem tudják az intézményen kívül tartani, a gyermekek kiemelt védelemhez való jogával [Alkotmány 67. § (1) bekezdés] és a legmagasabb szintű lelki egészséghez való jogával [Alkotmány 70/D. § (1) bekezdés] összefüggésben alkotmányos jog sérelmének veszélyét rejti magában és ezáltal visszásságot okoz. Teljes szöveg: 3.4. alfejezetben. OBH 8201/1997. Az gyermekeknek az Alkotmány 67. § (1) bekezdésében deklarált megfelelő testi, szellemi és erkölcsi fejlődéshez szükséges védelemre és gondoskodásra való jogával, valamint a 70/D. § (1) bekezdésében foglalt legmagasabb szintű testi és lelki egészséghez való joggal összefüggésben visszásságot okoz a gyermekvédelmi intézet és a gyámhatóság azzal, ha a nevelőszülőhöz kellő előkészítés nélkül helyez ki gyermeket, majd nem ellenőrzi a nevelőszülő tevékenységét. Az Alkotmány 2. § (1) bekezdésében deklarált jogállamiság elvéből fakadó jogbiztonság követelményével összefüggésben visszásságot okoz, hogy jogilag szabályozatlan, milyen feltételekkel helyezhető el gyermek kiskorú sérelmére elkövetett bűncselekmény elkövetésével gyanúsított vagy vádolt személynél. Teljes szöveg: 3.4. alfejezetben. OBH 8351/1997. Nem állapítható meg az Alkotmány 70/D. § (1) bekezdésében deklarált lehető legmagasabb szintű testi és lelki egészséghez való

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes